Sudyalar oliy kengashining navbatdagi yig‘ilishida vakolat doirasiga kiruvchi qator masalalarni ko‘rib chiqqan kengash a’zolari uch nafar nomzodni sudyalik lavozimida bo‘lishning navbatdagi 10 yillik muddatiga tayinlash to‘g‘risida qaror qabul qildi. Foto: Getty Images Sudyalar oliy kengashi qaroriga ko‘ra: Murodjon Hasanov – sudyalik lavozimida bo‘lishning navbatdagi o‘n yillik, shundan besh yil muddatga Xorazm viloyati jinoyat ishlari bo‘yicha Urganch shahar sudining raisi lavozimiga; Navro‘z Hamroyev – sudyalik lavozimida bo‘lishning navbatdagi o‘n yillik muddatiga Qashqadaryo viloyati fuqarolik ishlari bo‘yicha Qarshi tumanlararo sudining sudyasi lavozimiga; Zafar Sharopov – sudyalik lavozimida bo‘lishning navbatdagi o‘n yillik muddatiga Toshkent viloyati jinoyat ishlari bo‘yicha Zangiota tuman sudining sudyasi lavozimiga tayinlandi.